આ ફિલ્મમાં કદાચ ઇન્ડિયાનો અનેક જગ્યાએ ઉલ્લેખ કરાયો છે. બલકે, આખી ફાઇનલ સીક્વન્સ ઇન્ડિયામાં જ સેટ છે, પરંતુ મેકર્સે આ ફિલ્મ માટે ઇન્ડિયામાં શૂટિંગ કરવાના બદલે એ સીક્વન્સ માટે ન્યૂઝીલેન્ડની એક જગ્યાને કાશ્મીરના નાના ગામમાં કન્વર્ટ કર્યું હતું. શું તમને સવાલ થાય છે કે, આ ફિલ્મમાં આખરે કાશ્મીરનો સમાવેશ કેવી રીતે થયો? એની શરૂઆત કાશ્મીરમાં ફાટી નીકળેલા વ્યાપક રોગચાળાથી થાય છે કે જેનાથી એક હુમલાની આફ્ટર-ઇફેક્ટ્સ પ્રત્યે આખા દેશનું ધ્યાન ખેંચાય છે. ઇથેન હન્ટ અને તેની ટીમ દુનિયાને બચાવવા માટે સરહદ પાર કરે છે અને કાશ્મીરમાં જાય છે અને તેઓ મોટી સંખ્યામાં લોકોના માથે રહેલું જોખમ દૂર કરે છે. આ ફિલ્મમાં ઇન્ડિયન આર્મીનો પણ ‌ઉલ્લેખ હોવાનું કહેવામાં આવી રહ્યું છે. જેમાં કાશ્મીરના લોકોની રુટિન લાઇફ પણ બતાવાઈ છે. ખાસ વાત એ છે કે, એમાં પર્વતોથી ઢંકાયેલા પહાડોમાં હેલિકોપ્ટર ચેઝ અને ક્રેશ સીક્વન્સ શૂટ કરાઈ છે.